רון הסביבון קצת עצוב, כי מנגינת החנוכה השמחה שלו נעלמה... לעזרתו מגיע חברו, כינורי הכינור, שמחזיר לו את שמחת החג בעזרת מנגינות כינור ידועות. הצגה מקסימה עם קטעים אהובים מעולם המוזיקה הקלאסית.
מופע ריקוד שמח וקצבי לחנוכה, הכולל הפעלות ריקודים בסגנונות שונים. לקראת חנוכה מתקיימת תחרות הריקודים הנודעת "לרקוד כמו סביבון", ורונית הרקדנית רוצה מאוד להשתתף בה. אך כדי לזכות בתחרות, עליה למצוא את הסביבון הפלאי, שכל מי שאוחז בו מתחיל לרקוד במהירות, כמו סביבון.
רון, הסביבון השמח וטוב הלב, סקרן מאוד. הוא קיבל הזמנה רשמית לרקוד בנשף החנוכה השנתי, אך אינו יודע מיהי אותה דמות סודית, שהזמינה אותו לנשף... עליו לגלות מהר את החידה, כי אם לא יגלה אותה בזמן, לא יוכל לרקוד את ריקוד הסביבון שלו בנשף החנוכה המסורתי. חגיגת חנוכה שמחה, קצבית ומצחיקה עם שירי חנוכה ושירים מקוריים.
הנסיך האמיץ וחבריו הטובים יוצאים למסע להציל את כוכב האור ואת הדרקון הוורוד טוב הלב ממזימותיו של הנחש. האם יצליחו?
סביבונים מדברים, סינרים עם מתכונים לסופגניות, סביבונים בתלת מימד וסביבוני עץ ססגוניים.
הפיה ישראלה מגיעה מכוכב הפיות לארץ שבה חוגגים חג לא מוכר לה, חג החנוכה. כדי לגלות מהי אותה ארץ, באות לעזרתה שלל דמויות שחיות בה: הגברת פיתה פלאפל, מר פלאפון, גברת מטקה ואפילו מר חברות, שדואג שלכולם יהיה חג שמח. כל אחד מביא לה מתנה לחנוכה ובעזרת מתנות אלה היא מגלה את החידה.
לקראת חנוכה גילי יוצאת למסע אמיץ לגלות את כד השמן הפלאי בקצה היער, כדי לזכות בנס משלה. בדרך היא פוגשת חיות שונות ומפתיעות, שלכל אחת מהן בקשה לנס פרטי.
התרגשות רבה אוחזת בצעצועים שבחדרה של הילדה שיר לקראת חג החנוכה. הצעצועים מחליטים לבחור מי יהיה המלך הגיבור של החג ויחבוש את הכתר. הם מחליטים להכתיר את מי שדומה בתכונותיו ליהודה המכבי, אך בדרך כתר החנוכה הולך לפתע לאיבוד... האם ימצאו הצעצועים את הכתר? ומי יזכה בו?
חנוכיות, סביבונים וסופגניות מחימר, אהיל למנורה, ויטראז' לחלון ועוד.
רזי ברווזי, הברווז שיודע הכי הרבה סודות בעולם, עצוב, כי החבר הטוב שלו, רון הסביבון, הלך לאיבוד, ממש רגע לפני חג החנוכה. מתברר ששושה מכשושה המכשפה לקחה אותו ומוכנה להחזיר אותו רק אם יגלו לה את הסוד הכי חשוב בעולם... אך מהו הסוד הזה? שירלי, רזי ברווזי והילדים, יוצאים למשימה חשובה: לגלות את הסוד החשוב הזה כדי להחזיר את רון הסביבון למסיבת החנוכה.